El Casal Jove s'ompli en la final del Morvedre Rap i del Morvedre Rap Battle
12 de març 2018

![](/media/ev1dyrzf/82_c_morvedre-rap2.jpg)  
  

El Casal Jove del Port de Sagunt es va convertir divendres passat en l'epicentre valencià del rap amb un esdeveniment que va barrejar l'exhibició final del Morvedre Rap i les batalles de galls del Morvedre Rap Battles, que arribava a la seua última fase. Vora 350 persones es van congregar en una iniciativa organitzada per la regidoria de Joventut de l'Ajuntament de Sagunt, en col·laboració amb l'associació Viure Dignament i el col·lectiu Dragones del Freestyle. 

  

Durant la vesprada es van creuar les eliminatòries de les batalles de galls, en què van participar un total de setze rapers, amb els concerts del guanyador del Morvedre Rap, l'artista local T-Dom, que va obrir el festival, entre d'altres. Posteriorment van actuar els també locals Zodiaco Enfants i l'artista valencià Hoke. Finalment, i com a cap de cartell per a esta exhibició final, va destacar el gadità Dheformer Galinier, un dels millors compositors de rimes del panorama espanyol, que va presentar a Sagunt el seu nou treball, Ciclo, i que va compartir escenari amb els rapers valencians Franco Carter i Erick Hervé.

  

Quant al Morvedre Rap Battles, en la final es va imposar el raper Djness, que va convèncer el jurat amb les seues rimes en el combat verbal i es va portar el premi de 300 euros. Durant la jornada, a més, es van arreplegar donacions per als bancs solidaris d'aliments.​

*   [](http://www.facebook.com/sharer.php?u=https://aytosagunto.es/va/actualitat/el-casal-jove-s-ompli-en-la-final-del-morvedre-rap-i-del-morvedre-rap-battle/ "Facebook")
*   [](http://twitter.com/share?url=https://aytosagunto.es/va/actualitat/el-casal-jove-s-ompli-en-la-final-del-morvedre-rap-i-del-morvedre-rap-battle/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-casal-jove-s-ompli-en-la-final-del-morvedre-rap-i-del-morvedre-rap-battle/ "Linked In")
*   [](mailto:?body=https://aytosagunto.es/va/actualitat/el-casal-jove-s-ompli-en-la-final-del-morvedre-rap-i-del-morvedre-rap-battle/)